ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
ΤΑ ΠΡΟΣΩΠΑ, ΟΙ ΚΑΤΑΣΤΑΣΕΙΣ, ΟΙ ΟΡΓΑΝΙΣΜΟΙ ΚΑΙ ΤΟ ΕΥΡΥΤΕΡΟ ΠΛΑΙΣΙΟ ΕΙΝΑΙ ΦΑΝΤΑΣΤΙΚΑ
Ξέρεις...
γιατί δεν βγάζουμε μια φωτογραφία μαζί;
Θέλω να πω,
δεν θα ξαναϊδωθούμε ποτέ.
Θα την έχουμε ενθύμιο.
Δεν χρειάζεται να θυμόμαστε
ούτε να έχουμε ενθύμια.
Έχεις δίκιο.
Έτσι το είπα.
Θα παραλάβετε πέντε φωτογραφίες διαβατηρίου.
Κοστίζουν 5,000 γουόν.
Τυπώνετε έξι, για παν ενδεχόμενο;
Για το διαβατήριο, για το βιογραφικό,
για το Τμήμα Μετανάστευσης, για την αεροπορική
και μία για διεθνή χρήση.
Σύνολο πέντε. Θα σας φτάσουν.
Παρ' όλα αυτά, μπορώ να έχω άλλη μία;
ΦΩΤΟΓΡΑΦΙΕΣ ΑΝΑΜΝΗΣΤΙΚΕΣ-ΔΙΑΒΑΤΗΡΙΟΥ
Θα το κάνω.
Θα της δώσω χαιρετίσματα.
Νομίζω πως θα μπορέσω να το κάνω.
Είσαι όντως η Γιουν Σε-Ρι!
-Έλα εδώ. -Μα...
Θεέ μου.
Ποιος είσαι εσύ;
Βασικά...
Περίμενε.
Μάλλον πρόκειται για παρεξήγηση.
Σε-Ρι, ποιος είναι ο τύπος;
Άσ' τον, τον ξέρω.
Ναι, με ξέρει. Είμαι γνωστός της Σε-Ρι.
Υποφέρω από χρόνιο εξάρθρημα σ' αυτόν τον ώμο.
Όνομα, Γκου Σέουνγκ-Τζουν.
-Είσαι Βρετανός πολίτης; -Ναι.
Άφησέ με πρώτα, σε παρακαλώ.
Τι κάνεις στη Βόρεια Κορέα;
Ήρθα για δουλειές.
Γιατί σου τα λέω όλα αυτά;
Σε-Ρι, σε παρακαλώ κάνε κάτι.
Ποιος είσαι; Αστυνομικός;
Κύριε...
Δεν είναι αστυνομικός.
Ο σωματοφύλακάς μου είναι.
Άφησέ τον,
κύριε Ρι.
Σου είπα να τον αφήσεις.
Σου είπε να με αφήσεις, κύριε Ρι.
Όταν θυμώνει ο σωματοφύλακάς μου, δεν χαλαρώνει εύκολα.
Κύριε Ρι, θα σε μαλώσω.
Ηρέμησε και άφησε το χέρι του τώρα.
Θα έβγαινε ο ώμος μου.
Τι συμβαίνει;
Και στο Τόκιο ή τη Νέα Υόρκη να σε έβλεπα, θα σοκαριζόμουν.
Όμως, είμαστε στην Πιονγιάνγκ.
Πες μου, λοιπόν.
Τι σε έφερε εδώ, Σε-Ρι;
Εγώ...
Δεν άκουσες τίποτα για μένα;
Χρειάζεται διευκρίνηση; Πέθανε.
Όχι. Συνέβη κάτι;
Όχι.
Βασικά...
Έχω μια επείγουσα εκκρεμότητα.
Μπορούμε να συναντηθούμε
στην καφετέρια στην είσοδο στις επτά το απόγευμα;
-Θα περιμένω. -Εντάξει.
Ευχαριστώ, κύριε Ρι.
Οφείλω να ομολογήσω ότι είσαι πολύ καλός.
Συνέχισε έτσι.
-Συγγνώμη... -Θα τα ξαναπούμε.
Βιάζομαι τώρα.
Απίστευτο που σε συνάντησα εδώ.
Το ήθελε η μοίρα.
Σωματοφύλακας;
Τι να έλεγα;
Να του πω ότι αρραβωνιάστηκα στη Βόρεια Κορέα;
Δεν είπα και ψέματα.
Με προστατεύεις αυτήν τη στιγμή, Τζέονγκ Χέοκ.
Δεν σε προστατεύω, σε προσέχω.
Υπάρχει διαφορά;
Τεράστια!
Δεν είμαι τύπος που σε παίρνει από πίσω για να σε προστατεύει.
Χαίρετε.
Όπως είπα,
σε έχω υπό στενή επιτήρηση.
Άρα, είμαι ανώτερός σου.
Πώς με βάπτισες σωματοφύλακα;
Να μην το ξαναπείς ποτέ.
Κύριε Ρι Τζέονγκ Χέοκ,
αυτό κάνει ένας σωματοφύλακας.
Βγήκατε για κυνήγι;
Τρεις για να πιάσουν έναν.
-Σταμάτα! -Δεν δαγκώνουμε το χέρι που μας ταΐζει.
Προσέχετε τα χέρια σας.
Έχω καφέ ζώνη στο ζίου ζίτσου.
Συγγνώμη γι' αυτό.
Αλλά στο ζίου ζίτσου έχεις έναν αντίπαλο κάθε φορά.
Να πάρει.
Οι αλήτες!
Είναι πολύ γρήγοροι.
Ούτε δρομείς να ήταν.
Παραδίνομαι.
Από πού τον ξέρεις;
Για να απαντήσω,
πρέπει να σου μιλήσω για την οικογένειά μου.
Σου έχω πει ότι ο πατέρας μου διαθέτει μια τεράστια πολυεθνική;
Το είπες τόσες φορές, που το έχω μάθει απέξω.
Για κάποιον σαν εμένα,
η έννοια της οικογένειας διαφέρει.
Θα πει πως...
το να είσαι καλή κόρη είναι δουλειά.
Απλά πράγματα, όπως το με ποιον έφαγε πρωινό
ο πατέρας μου, είναι μέρος της επιχείρησης.
-Αλήθεια; -Ναι.
Δεν έχει σημασία αν είμαι καλή ή όχι.
Είμαι καλύτερη από τ' αδέρφια μου;
Κι εκείνοι θέλουν να είναι καλύτεροι.
Κι έτσι, δεν αναπτύξαμε αδερφική αγάπη.
Εγώ σε ρώτησα από πού γνωρίζεις εκείνον.
Θα σου πω.
Όταν ο ανταγωνισμός σ' έχει κουράσει,
εύχεσαι, ίσως, να εξαφανιζόταν ο αντίπαλος.
Κάπως έτσι είναι τ' αδέρφια μου.
Έτσι,
αποφάσισαν να με παντρέψουν
μ' αυτόν που μόλις είδαμε.
Είναι Κορεάτης του εξωτερικού.
Τ' αδέρφια μου ήθελαν
να με στείλουν σε άλλη χώρα.
Μακριά, για να μη χρειάζεται να με βλέπουν.
Για να μην πάρω τα κεκτημένα τους.
Αλλά δεν έκανα αυτό που ήθελαν.
Δεν υπήρχε περίπτωση να το κάνω.
Τ' αδέρφια μου θα είναι μες στη χαρά τώρα.
Θα πιστεύουν πως πέθανα.
Λες ανοησίες.
Μιλάμε για ζήτημα ζωής και θανάτου, και είστε οικογένεια.
Καταλαβαίνω
πως δεν τα πηγαίνατε καλά και τσακωνόσασταν.
Όμως, δεν μπορείς να μιλάς τόσο σκληρά.
Θα ανησυχούν.
Θα αισθάνονται τύψεις που δεν τα πηγαίνατε καλά.
Σίγουρα θα περιμένουν
να γυρίσεις.
Θεέ μου.
Τι συμβαίνει;
Απίστευτο.
Εμπρός, Νταν, με ακούς;
Ο σύντροφος Ρι Τζέονγκ Χέοκ
είναι στο Ξενοδοχείο Πιονγιάνγκ
με μια γυναίκα. Το ήξερες;
Φυσικά και το ξέρω. Ήρθε στην Πιονγιάνγκ σήμερα.
Και γνωρίζω και τη γυναίκα που είναι μαζί του.
Θα τους συναντήσω αργότερα.
Ευχαριστώ για το ενδιαφέρον. Τα λέμε.
Μου τα βγάζετε, παρακαλώ;
Πρέπει να φύγω.
Μάλιστα.
Πού θα πας;
Έχω ραντεβού
με τον Τζέονγκ Χέοκ.
Αλήθεια;
Είναι στην Πιονγιάνγκ πάλι;
Ναι.
Μαμά, σκεφτόμουν
να δειπνούσαμε με τους γονείς του Τζέονγκ Χέοκ απόψε.
Ναι! Καλή ιδέα!
Πάρ' τους τηλέφωνο, τότε.
Απόψε στις 7:00 μ.μ.,
στο Ξενοδοχείο Πιονγιάνγκ.
Εντάξει.
Θα το κανονίσω. Μην ανησυχείς.
Θα πάω να συναντήσω τον Τζέονγκ Χέοκ νωρίτερα.
Εντάξει. Πηγαίνετε μια βόλτα, να απολαύσετε το φθινόπωρο.
-Κυρία. -Ορίστε;
Πρέπει να είμαι
εντυπωσιακή απόψε.
Ας μη χάνουμε καιρό, λοιπόν.
Ναι. Και το στυλ να είναι
επαναστατικό.
Παραδίνομαι. Πέφτω στα γόνατα.
Παραδίνομαι. Σταματήστε.
Όπλο;
Ζητώ συγγνώμη.
Αισθάνομαι άθλια για ό,τι έκανα.
Ξέχνα το. Δεν υπάρχει περιθώριο για επιείκεια.
Ξανασκέψου το πριν μου κάνεις κακό.
Ως αντάλλαγμα,
σου έχω ευχάριστα νέα.
Προσπαθείς να με ξεγελάσεις πάλι;
Το τηλέφωνο, παρακαλώ.
Ευχαριστώ.
Νόμιζες πως η Σε-Ρι πέθανε,
αλλά είναι ζωντανή.
Τι είπες;
Η Σε-Ρι είναι ζωντανή.
Κάθαρμα!
Τολμάς και λες ψέματα;
Αλήθεια λέω.
Την είδα.
Πού είδες τη Σε-Ρι;
Πού είναι τώρα;
Ποιο είναι το δωμάτιό μου;
ΞΕΝΟΔΟΧΕΙΟ ΠΙΟΝΓΙΑΝΓΚ ΤΖΕΪΛ
Κοριοί...
Θεέ μου!
Τώρα μπορείς να μιλήσεις.
Κοριοί είναι;
Όλα τα δωμάτια του ξενοδοχείου έχουν εγκατεστημένες παρόμοιες συσκευές.
Όλα τα δωμάτια;
Μάλλον ναι.
Είσαι σίγουρος πως τους βρήκες όλους; Φοβάμαι λίγο.
Μένω δίπλα. Αν υπάρξει οποιοδήποτε πρόβλημα...
Εντάξει, θα σε πάρω αμέσως.
Όχι.
Μην πάρεις. Εκτός αν είναι κάτι πολύ σοβαρό.
Περίμενε.
Πότε θα πάρω τις φωτογραφίες μου;
Αύριο το πρωί.
Αύριο θα πάρω και το διαβατήριο;
Όλα τα μέλη θα πάρουν τα διαβατήριά τους πριν από την αναχώρηση.
Μάλιστα.
Όμως,
λες να τα καταφέρω και να μη με πιάσουν;
Είναι σημαντικό να διατηρήσεις χαμηλό προφίλ.
-Και να μη μιλάς. -Όμως,
ξεχωρίζω και τραβάω την προσοχή και μόνο που αναπνέω.
Είμαι σαν τη μύγα μες στο γάλα.
Ανησυχώ.
Γιατί δεν κοιμάσαι για λίγο;
Έχεις αρχίσει να τρελαίνεσαι.
Τι; Όχι, καμία σχέση.
Μήπως θα έπρεπε...
να ζητήσω χάρη απ' τον Σέουνγκ-Τζουν;
-Σχετικά με τι; -Λέει πως ήρθε για δουλειές.
Άρα, θα φύγει.
Θα ήταν καλύτερα αν έφευγα μαζί του.
Αν δεν τα καταφέρουμε,
τουλάχιστον θα μπορεί να ενημερώσει την οικογένειά μου.
Τον εμπιστεύεσαι όμως;
Έχεις δίκιο.
Όμως, όπως είπε ο Σέουνγκ-Τζουν, μπορεί όντως το ότι συναντηθήκαμε εδώ
να ήταν θέλημα της μοίρας.
Έτσι λειτουργεί η μοίρα, λες;
Παραλίγο να τον παντρευτώ
και τον συνάντησα εδώ. Δεν συμβαίνει και κάθε μέρα.
Τότε, κι αυτό είναι μόνο ένα παράδειγμα.
Έπεσες από τον ουρανό ξαφνικά και σε βρήκα εγώ.
Το έσκασες και κατέληξες μπροστά στην πόρτα μου.
-Αυτό ήταν σύμπτωση. -Τι;
Όχι δα! Αυτό που είπες εσύ ήταν σύμπτωση!
Καλά...
Γιατί σε έπιασε ανταγωνισμός για κάτι τέτοιο;
Δεν το εννοούσα έτσι.
Ήθελα να διευκρινίσω τη διαφορά
-μεταξύ πεπρωμένου και σύμπτωσης. -Τι;
Τζέονγκ Χέοκ, θέλεις να είσαι το πεπρωμένο μου;
-Δεν είπα αυτό. -Εντάξει.
Ας πούμε πως μας ένωσε η μοίρα. Ας το δεχτούμε.
Άσε, δεν χρειάζεται.
Η συνάντησή μας, μάλιστα, είναι διασυνοριακή.
Ας το πούμε μοίρα.
Είπα πως δεν χρειάζεται!
Μένει εδώ κάποιος ονόματι Ρι Τζέονγκ Χέοκ;
Σε ποιο δωμάτιο είναι;
Λυπάμαι, δεν μπορώ να σας πω.
Κι όμως, μπορείς.
Εγώ είμαι. Βρίσκομαι στο ξενοδοχείο σου.
Θέλω να βρω κάποιον και χρειάζομαι τη βοήθειά σου.
Εμπρός;
Μάλιστα.
Φυσικά, θα το κάνω.
Πείτε μου ξανά το όνομα.
Ρι...
Τζέονγκ...
Χέοκ.
Έκλεισε δύο δωμάτια.
Ακούω τους αριθμούς.
Το κλειδί σου!
Δεύτερη φορά που συμβαίνει αυτό.
Είναι λογικό να θυμώσω.
Έχεις δίκιο.
Μου είπαν πως σε είδαν εδώ και ήθελα να βεβαιωθώ.
Πώς ήξερες τον αριθμό του δωματίου μου;
Ο γιος του ιδιοκτήτη με διεκδικούσε όταν σπούδαζα στη Ρωσία.
Άκου.
Καταλαβαίνω
πώς φαίνεται όλο αυτό.
Όμως, μένουμε σε διαφορετικά δωμάτια και...
Δεν θέλω να ξέρω και δεν σε ρώτησα.
Μάλιστα, δεν θέλεις να ξέρεις.
Τότε...
σας αφήνω να μιλήσετε.
Να πηγαίνω εγώ.
Εδώ θα στέκομαι όλη μέρα;
Λες να τον σκοτώσει;
Γιατί δεν μου τηλεφώνησες;
Εσύ θα έπρεπε να μου έχεις τηλεφωνήσει.
Βρίσκεσαι στο Ξενοδοχείο Πιονγιάνγκ μαζί με μια άλλη γυναίκα.
Πώς λες να ένιωσα όταν το άκουσα;
Συγγνώμη αν σε εξέθεσα.
Είπα να σε ξαφνιάσω κι εγώ.
Έχεις σχέδια για απόψε;
Βασικά, μην κάνεις σχέδια.
Θα δειπνήσουμε με τις οικογένειές μας.
Τι συμβαίνει; Αισθάνεσαι πίεση;
Όχι. Καθόλου.
Σου έδωσα τον λόγο μου.
Σου υποσχέθηκα πως θα συνεργαστώ, για να γίνουν όλα όπως πρέπει.
Θα συνεργαστώ.
Υπάρχει κάτι άλλο που πρέπει να κάνω;
Πες μου και θα το κάνω.
Όχι.
Θα τα πούμε...
στο εστιατόριο του ξενοδοχείου στις επτά.
Δεν σε εμπιστεύομαι.
Δεν σε αδικώ.
Ούτε εγώ θα με εμπιστευόμουν.
Πού είναι η Σε-Ρι;
Δεν θα σ' το πω από τώρα.
Είναι το διαπραγματευτικό μου χαρτί.
Θέλεις να εξαφανιστείς από προσώπου γης;
Αν εξαφανιστώ,
δεν θα βρεις ποτέ τα χρήματά σου.
Δεν σε πειράζει;
Ακούω, τι θέλεις;
Ας κάνουμε μια συμφωνία, μισά μισά.
-Τι; -Θα σου επιστρέψω τα μισά.
Βάζεις τα υπόλοιπα απ' την τσέπη σου.
Τόσα χρήματα έχεις.
Είσαι κάθαρμα.
Για την αδερφή σου μιλάμε.
Ξέρω πού βρίσκεται η αδερφή σου που θεωρείται νεκρή.
Η πληροφορία αξίζει τα χρήματα, πιστεύω.
Να τον έχετε από κοντά.
Δεν ξέρουμε τι σκαρώνει.
Μάλιστα.
Συγγνώμη.
Αν σκέφτεστε να πηδήξετε,
εκείνο το κτήριο είναι ψηλότερο απ' το ξενοδοχείο.
Καλύτερα να πάτε εκεί.
Δεν γνωριζόμαστε;
Ξέρεις ποιος είμαι.
Μην ανησυχείς.
Θα σε πάμε σώα και αβλαβή στον προορισμό σου.
Ευχαριστώ.
Με θυμήθηκες τώρα; Χαίρομαι που σε ξαναβλέπω.
Άντε, φτάνει τόσο.
Στην πραγματικότητα, είμαι απ' την Αγγλία.
Ήρθα εδώ για δουλειές.
Γι' αυτό μιλάω έτσι. Δεν χρειάζεται να καλέσεις την αστυνομία.
Δεν με ενδιαφέρει πώς μιλάς.
Αυτός που σε ενδιαφέρει σε στενοχώρησε.
Κάτι τέτοιες ώρες ανεβαίνει κανείς στις ταράτσες.
Έπιασα τον αρραβωνιαστικό μου εδώ με άλλη.
Θεέ μου. Σκούρα τα πράγματα.
Τον έπιασες επ' αυτοφόρω;
Δεν ξέρω.
Μην κάνεις έτσι για έναν άντρα.
Αν το καταλάβει,
θα απομακρυνθεί.
Ξέρεις γιατί;
Οι άντρες δεν μένουν με γυναίκες που στενοχωριούνται εξαιτίας τους.
Και τι να κάνω;
Αγνόησέ τον.
Αγνόησέ τον τώρα για να μη σε αγνοήσει αυτός στο μέλλον.
Στις ερωτικές σχέσεις, η αρχική σου θέση θα είναι οριστική.
Εσύ τι κάνεις στη στέγη, αν είσαι τόσο έξυπνος;
Εγώ;
Έχω οικονομικά προβλήματα.
Βασικά, είμαι ερωτευμένος με το χρήμα.
Περίμενα πολλά, αλλά δεν έχουν έρθει ακόμα.
Αντιθέτως, κατέληξα έτσι.
Στα οικονομικά, η αρχική σου θέση έχει εξίσου σημασία.
-Τι εννοείς; -Το χρήμα έρχεται όταν το αγνοείς
και το περιφρονείς.
Αν κρέμεσαι από πάνω του και το κυνηγάς,
θα σου ξεγλιστρήσει και θα τρέχεις από πίσω του.
Έχουμε να μάθουμε ο ένας απ' τον άλλον.
Συγγνώμη για την ακατάστατη εμφάνιση.
Ονομάζομαι Γκου Σέουνγκ-Τζουν.
Είμαι η Σέο Νταν.
Μια χαρά φαίνεσαι.
Γιατί να μην είμαι;
Φοβήθηκα πως θα σε πυροβολούσε.
Τα μάτια της έριχναν λέιζερ.
Είσαι σίγουρη πως θα είσαι ασφαλής μόνη σου;
Μια χαρά θα είμαι. Είναι γνωστός μου.
Δεν θα τον έλεγα καλό άνθρωπο,
αλλά δεν είναι και κακός.
Φύλαγε τα ρούχα σου, να έχεις τα μισά.
Ποια μισά ρούχα;
Κάποιος τόσο αδέξιος όσο εσύ πρέπει να προσέχει τα πάντα.
Αυτός που εμπιστεύεσαι θα σε μαχαιρώσει πρώτος πισώπλατα.
Είναι επικίνδυνο αυτό.
-Ποιο; -Τα μάτια σου.
Τα κουταβίσια, γεμάτα έρωτα μάτια.
Ποια μάτια;
Μη με ερωτευτείς, Τζέονγκ Χέοκ.
Θα περιπλακεί η κατάσταση.
Δεν έχεις πυρετό.
Μη με αγγίζεις.
Μη με ερωτευτείς.
Δεν μπορώ να ανταποκριθώ.
Δεν καταλαβαίνω γιατί λες ασυναρτησίες.
Γεια σου, Σε-Ρι.
Για δες, ο Σέουνγκ-Τζουν.
Όμορφος φαίνεται από εδώ.
Σημαίνει κάτι άλλο το όμορφος στον Νότο;
Πήγαινε τώρα. Θα τα πούμε μετά.
Θα έφευγα τώρα...
Στην ώρα σου ήρθες.
Αντίο, κύριε Ρι.
Έλεος, μαμά!
Τι πρόσωπο είναι αυτό;
Τόσο νέα και να μην ξέρεις από μόδα;
Λέγεται μακιγιάζ κοντούρ και είναι πολύ δημοφιλές.
Δες πώς ξεχωρίζει η μύτη μου.
Και πόσο ωραία διαγράφεται το σαγόνι.
Καθόλου ωραία δεν διαγράφεται.
Τρομακτικό είναι.
Έτσι ακριβώς.
Ήθελα να μοιάζω τρομακτική με το κοντούρ.
Γιατί;
Δεν θ' αφήσω την οικογένεια του Ρι να μας έχει στην αναμονή.
Απόψε θα μιλήσω έξω απ' τα δόντια.
Συμπεριφέρονται έτσι επειδή είμαι χήρα.
Μαμά.
Είναι ο διευθυντής της Γενικής Κρατικής Υπηρεσίας,
αλλά εγώ σαρώνω όλα τα δολάρια στην Πιονγιάνγκ.
Σου υποσχέθηκαν γάμο για την περιουσία σου,
αλλά τον αναβάλλουν χρόνια τώρα.
Συγγνώμη.
Εδώ.
Μάλιστα.
Νταν.
Ναι.
Δηλαδή, έχεις επιχειρήσεις εδώ;
Για την ακρίβεια, κάνω έρευνα αγοράς.
-Τι είδους; -Ξέρεις τον Τζιμ Ρότζερς.
Είναι ένας απ' τους τρεις κορυφαίους επενδυτές στον κόσμο. Και στενός φίλος.
Άσε τα σάπια.
Τέλος πάντων, μου είπε το εξής.
Θέλει να επενδύσει όλα του τα χρήματα στη Βόρεια Κορέα.
Τα χωράφια εδώ είναι πολύ πιο κάτω απ' την αντικειμενική τους αξία.
Είναι η τελευταία παρθένα ζώνη της επιχειρηματικότητας.
Οπότε, κάνω έρευνα αγοράς και χτίζω τις βάσεις παρασκηνιακά,
για να επενδύσουμε εγκαίρως.
Δηλαδή,
είσαι εδώ για να αγοράσεις γη;
Ναι. Τα ανθρακωρυχία που αγόρασα στην Ιρλανδία
έχουν χαμηλά κέρδη τελευταία.
Οι τιμές εκεί είναι υψηλές.
Ενδιαφέρομαι για τα ανθρακωρυχεία Αότζι.
Άσε το Αότζι.
Τα χρήματα που έκλεψες απ' τον αδερφό μου;
Δεν τα έκλεψα.
Μάλλον δεν ξέρεις, επειδή λείπεις κάποιο διάστημα.
Επρόκειτο για παρεξήγηση που τη λύσαμε.
Λες ψέματα.
Θέλεις να τον πάρουμε τηλέφωνο;
Ξέχασα. Απαγορεύονται οι κλήσεις στη Νότια Κορέα.
Πάντως, λέω την αλήθεια.
Άκουσα πως ήδη συναντήθηκαν.
Ναι.
Αφού ο Τζέονγκ Χέοκ είναι τόσο εγκρατής και χαλαρός,
η κόρη μου δεν μπορούσε να περιμένει και πήγε να τον βρει.
Μαμά.
Τι είπα; Κομπλιμέντο έκανα.
Είναι καλό να είναι ένας άντρας εγκρατής και χαλαρός.
Δίκιο έχεις.
Παρεμπιπτόντως, η Νταν είναι πολύ όμορφη.
Είναι, δεν είναι;
Ναι.
Χθες ήταν ακόμα πιο όμορφη.
Κάθε μέρα μεγαλώνει.
Τα χθεσινά της κύτταρα δεν υπάρχουν πια.
Και τα σημερινά θα πεθάνουν αύριο.
Παρακαλώ;
Μαραίνονται ο νέος αυτός άντρας και η όμορφη αυτή γυναίκα.
Προσωπικά, το βρίσκω
εξαιρετική απώλεια για τη χώρα.
Κατάλαβα.
Αναγνωρίζω πως το αμελήσαμε λιγάκι.
Σκεφτείτε το λίγο.
Ο γάμος αναβλήθηκε
λόγω του ατυχήματος του γιου σας.
Το πένθος για τους γονείς κρατάει τρία χρόνια,
-αλλά έχουν ήδη περάσει επτά. -Μαμά.
Ας κάνουμε τον γάμο
το τελευταίο Σάββατο του άλλου μήνα.
Τι;
Δηλαδή...
Πολύ ωραία.
Θα ζητήσω να μετατεθεί ο Τζέονγκ Χέοκ στην Πιονγιάνγκ.
Θα τους αγοράσουμε ένα σπίτι σε ψηλό όροφο
και κάποια πράγματα για το νοικοκυριό.
Εσείς δεν θα κάνετε τίποτα.
Θεέ μου! Όχι...
Αυτό δεν γίνεται.
Θα χρειαστούν βασικά έπιπλα και συσκευές.
Βασικά έπιπλα και συσκευές;
Βλέπω δεν γνωρίζετε τις τελευταίες τάσεις της μόδας.
Έπιπλα όπως ντουλάπια, κομοδίνα, ντουλάπα, βιβλιοθήκη, παπουτσοθήκη.
Και συσκευές όπως καταψύκτη, πλυντήριο,
βίντεο, τηλέφωνο, κάμερα κι ανεμιστήρα.
Μάλιστα.
Επιπλέον, ηλεκτρική σκούπα ρομπότ, φουρνάκι για ρύζι που μιλάει
και πουπουλένιο πάπλωμα.
Θα τα φροντίσουμε εμείς. Αυτά και πολύ περισσότερα.
Τζέονγκ Χέοκ, τι λες; Αν σου φαίνεται βιαστικό όλο αυτό...
Έχουμε δώσει τον λόγο μας.
Θα τον τηρήσουμε.
Πρέπει να πιούμε σαμπάνια απόψε.
Σερβιτόρα!
Φέρτε μας την πιο ακριβή σας σαμπάνια.
Έχουμε κάτι να γιορτάσουμε.
Μάλιστα.
Φαίνεται πως η αποστολή σας είναι επείγουσα.
Τον ακολούθησες μέχρι την Πιονγιάνγκ.
Δεν τον ακολούθησα. Ήρθαμε μαζί.
Έρχεσαι στο ξενοδοχείο με έναν άντρα και πίνεις καφέ με άλλον.
Είσαι πολύ κοινωνική.
Ή μήπως είσαι εύκολη;
Βασικά...
Ήπια ήδη καφέ με αυτόν με τον οποίο ήρθα στο ξενοδοχείο.
Νωρίτερα σήμερα.
Αλήθεια;
Πριν από λίγο ορίσαμε ημερομηνία γάμου.
Παντρευόμαστε τον άλλο μήνα, το τελευταίο Σάββατο.
Αλήθεια;
Μάλιστα.
Συγχαρητήρια. Μακάρι να μπορούσα να έρθω στον γάμο,
αλλά θα λείπω εκτός τότε.
Μην ανησυχείς.
Η αναχώρησή σου είναι το καλύτερο δώρο γάμου για μένα.
Είμαι τόσο καλή στο να σφάζω με χαμόγελο.
Αλλά με νίκησε.
Να πάρει.
Σε-Ρι...
όλη σου τη ζωή ήσουν όμορφη.
Γιατί τώρα μοιάζεις σαν καημένη;
Έπρεπε να είχα χτενιστεί για γνωριμία,
όχι για αποχαιρετισμό.
Έλαβες τη φωτογραφία;
Είδες; Είχα δίκιο.
Όχι, δεν είναι κάποια που της μοιάζει. Αυτή είναι.
Πού βρήκα κάποια να μοιάζει στη Σε-Ρι;
Περίμενε, μην κλείσεις.
Θέλεις να πάμε βόλτα;
Ακόμα και στην Πιονγιάνγκ,
τα φθινοπωρινά φύλλα τα ομορφαίνουν όλα.
Όπως και στη Σεούλ.
Ναι.
Εγώ σου είπα τα δικά μου.
Στα δικά σου τώρα.
Ποια δικά μου;
Πώς βρέθηκες εδώ;
Είχα ένα ατύχημα.
Τι ατύχημα;
Δεν μπορώ να σου πω τώρα.
Θα σου εξηγήσω αργότερα.
Το μόνο που μπορώ να πω
είναι ότι σύντομα θα επιστρέψω στη Σεούλ.
Αφού ήρθες για δουλειές, φαντάζομαι θα επιστρέψεις σύντομα.
Ναι.
Τότε...
θα μου κάνεις μια χάρη;
Πες στον πατέρα μου ότι είμαι ζωντανή.
Και...
πες του να προχωρήσει βάσει σχεδίου.
Να του το πεις πριν από τη συνάντηση των μετόχων.
Εντάξει.
Θα του το πω.
Μην ανησυχείς.
Σ' ευχαριστώ.
Θεούλη μου.
Τι έκανες στο πρόσωπό σου;
Μάθε πως αυτό το πρόσωπο μόλις όρισε την ημερομηνία γάμου της Νταν.
Όλα μπορεί να τα καταφέρει αυτό το πρόσωπο.
Χαίρομαι για σένα, Νταν. Παντρεύεσαι.
Μόνο για μένα χαίρεσαι;
Φυσικά και όχι. Η μητέρα σου θα είναι τρισευτυχισμένη.
Επιτέλους, η επιθυμία σας θα γίνει πραγματικότητα.
Τζέονγκ Χέοκ,
θα σου τηλεφωνήσω.
Τι πρόβλημα έχει;
Τζέονγκ Χέοκ, φεύγω κι εγώ.
Ξέχασα. Τζέονγκ Χέοκ, σχετικά μ' αυτό που μου ζήτησες...
ΛΑΤΡΕΥΩ ΤΗΝ ΠΑΤΡΙΔΑ ΜΟΥ
Συγγνώμη, συντρόφισσα.
Γιατί φοράς τόσο κοντή φούστα;
-Τι συμβαίνει; -Χρειάζεσαι και κούρεμα.
Σαν τη δεκαετία του '70.
Αστυνομεύουν τα ρούχα και τα χτενίσματα;
Απίστευτο!
Τα στοιχεία σας.
Γιατί δεν φοράτε το πορτρέτο εσείς οι δυο;
Δεν μιλάτε Κορεατικά;
Σας ρώτησα γιατί δεν φοράτε το πορτρέτο.
Είμαι Βρετανός διπλωμάτης.
Μόλις ήρθαμε στην Πιονγιάνγκ και δεν μιλάμε τη γλώσσα σας.
Τι ακριβώς θέλετε;
Γιατί δεν...
Εντάξει.
-Πηγαίνετε. -Τι εντάξει;
Τι λέει αυτός τώρα;
Τι;
Και στον Βορρά και στον Νότο φοβούνται να μιλήσουν Αγγλικά.
Τζέονγκ Χέοκ!
Εργάζεται τέτοια ώρα;
Τι κάνεις εδώ;
Εγώ έπρεπε να ρωτήσω. Πάμε.
Σέουνγκ-Τζουν, πρέπει να πάω μαζί του.
Αν προκύψει κάτι επείγον, πάρε με στον αριθμό που σου έδωσα.
Εντάξει. Τα λέμε.
Συνέχισε έτσι, κύριε Ρι.
"Στον αριθμό που σου έδωσα"; Ποιον αριθμό του έδωσες;
Τον αριθμό του κινητού σου.
Του κινητού μου; Ποιος σου έδωσε την άδεια;
Ο Σέουνγκ-Τζουν υποσχέθηκε να ενημερώσει τον πατέρα μου για μένα.
Φαίνεσαι θυμωμένος, γιατί;
Είπες πως σε προστατεύω σαν σωματοφύλακας.
Πώς θα γίνει αυτό, αν δεν σε βλέπω;
Γι' αυτό θύμωσες;
Επειδή δεν με έβλεπες;
Γι' αυτό, να είσαι εντός του οπτικού μου πεδίου.
Κι αν είμαι
εντός του πεδίου σου;
Τότε, θα είσαι ασφαλής.
Αρκεί να μπορώ να σε βλέπω.
Δεν παίζουμε στους Εκδικητές.
Πώς είσαι τόσο σίγουρος για τον εαυτό σου, όταν δεν ξέρουμε τι μας περιμένει;
Θα κερδίζεις συνέχεια, νομίζεις;
Δεν θυμάμαι να έχω χάσει πολλές φορές στη ζωή μου.
Τώρα που είμαι εδώ,
και αφού δεν δοκίμασα τα νουντλς της Πιονγιάνγκ,
θα ήθελα να πιω μια μπίρα κοντά στον ποταμό Ταεντόνγκ.
Ξέρεις κάποιο μέρος;
-Ορίστε. -Σταμάτα.
Δεν θυμάμαι πότε έφαγα τηγανητό κοτόπουλο με μπίρα.
Για να είμαι ειλικρινής, λαχταρούσα
το τηγανητό κοτόπουλο και την μπίρα που έχουμε στη Σεούλ.
Το τηγανητό κοτόπουλο εδώ είναι επίσης καλό.
Να το παραγγείλεις.
Θέλω τη νούμερο ένα βαρελίσια,
που είναι η πιο ακριβή στον κατάλογο...
και γλυκό τηγανητό κοτόπουλο.
Δύο ποτήρια απ' τη νούμερο ένα και γλυκό τηγανητό κοτόπουλο.
Εντάξει.
Δεν σε κυνηγάει κανείς.
Έχω πολύ άγχος τελευταία.
Απόψε, να πιούμε πολύ.
Δεν σταμάτησες και ποτέ.
Ναι, αλλά αισθάνομαι διαφορετικά τώρα.
Έβγαλα φωτογραφία για το διαβατήριο.
Και σύντομα θα φύγω.
Τι συμβαίνει;
Διακοπή ρεύματος.
Δεν ήξερα πως συμβαίνει και στην Πιονγιάνγκ αυτό.
Θα επανέλθει σύντομα.
Δεν φαίνεται να έχει εκπλαγεί κανείς.
Χιονίζει!
Το βλέπω.
Είναι το πρώτο χιόνι;
Πάει, μπλέξαμε. Κακό σημάδι.
Αν δεις το πρώτο χιόνι με κάποιον, θα ερωτευτείτε.
Έτσι λένε, δεν το ξέρεις;
Πρώτη φορά το ακούω.
Στη Σεούλ, το δίκτυο επικοινωνίας πέφτει
όταν χιονίζει για πρώτη φορά. Γίνεται χαμός.
Κανονίζουν όλοι ραντεβού με αυτόν που τους αρέσει.
Γιατί;
Αν δουν μαζί το χιόνι, η αγάπη τους θα ευοδωθεί.
Αλήθεια;
Ναι.
Όμως...
εμείς δεν πρέπει να ερωτευτούμε.
Θα γινόταν χαμός.
Ναι, μεγάλος χαμός.
Μεγάλος χαμός;
Γιατί;
Επειδή είσαι μαζί μου, ενώ θα έπρεπε να είσαι
με τη μνηστή σου;
Γι' αυτό είναι μεγάλος χαμός;
Συγγνώμη,
αλλά πάσχεις από κάποια διαταραχή;
Μια χαρούμενη, μια λυπημένη;
"Μια χαρούμενη, μια λυπημένη";
Στη διπολική διαταραχή αναφέρεσαι;
Συνεχώς αλλάζεις συμπεριφορά.
Δεν ξέρω ποτέ τι θέλεις στ' αλήθεια.
Εδώ εγώ δεν με καταλαβαίνω.
Θα με καταλάβεις εσύ;
Κι αυτή η κυκλοθυμία των συναισθημάτων μου
αντανακλάται στο πόσο πίνω.
Γι' αυτό,
ας πιούμε κι άλλο.
Είναι βαρύ το κεφάλι μου;
Λιγάκι.
Μισό λεπτό.
Αν αυτό το μικρό κεφαλάκι βαραίνει
τους ώμους σου,
τότε γιατί τους έχεις έτσι μεγάλους;
Τζάμπα πάνε οι μύες εδώ.
Πρέπει να με ανεχτείς λίγο ακόμα.
Το κεφάλι μου είναι βαρύ...
επειδή με απασχολούν πολλά.
Γιατί σε απασχολούν πολλά;
Σε λίγο επιστρέφεις.
Δεν σου αρέσει αυτό;
Μου αρέσει αυτό.
Επειδή μου αρέσει,
έχω πονοκέφαλο.
Επειδή μου αρέσει.
Τίποτα δεν ξέρεις.
-Ευχαριστώ. -Ευχαριστώ.
Ορίστε το τηγανητό κοτόπουλο.
-Καλή όρεξη. -Ευχαριστώ.
Αυτό ήταν μεγάλη πρόοδος.
Τεράστια πρόοδος. Η αστυνομία θα εξετάσει το μήνυμα
και θα την εντοπίσει.
Είμαι σίγουρος πως θα τη βρουν.
Έστειλες και σ' αυτούς αντίγραφο;
Στον αδερφό και στη νύφη της;
Ναι, το έδωσα στη γραμματέα του.
Θα μας πιστέψουν, έτσι δεν είναι;
Ας πιούμε.
Να γυρίσει γρήγορα και με ασφάλεια το αφεντικό μας.
-Εις υγείαν. -Μισό λεπτό.
Περίμενε.
Ναι, θέλω να γυρίσει με ασφάλεια.
Αλλά πρέπει να γυρίσει γρήγορα;
-Τι; -Άκου, φίλε μου.
Κοίτα πώς το σκέφτομαι.
Χαίρομαι απίστευτα που είναι ζωντανή.
Είμαι εκστασιασμένος.
Ανακουφίστηκα τώρα που ξέρω ότι ζει.
Θέλω να πάω την Κυριακή στην εκκλησία. Το εννοώ.
Όμως, τι;
Όμως, όταν σκέφτομαι πως θα επιστρέψει,
είναι αλήθεια πως για μια στιγμή ευχήθηκα να αργήσει.
Μου αξίζει ένα διάλειμμα.
Τελευταία, τα απογεύματά μου είναι ξέγνοιαστα.
Έχει πλούσια οικογένεια.
Οι δικοί της δεν θα κάνουν τίποτα, λες,
όταν ακούσουν τη φωνή της;
ΓΙΟΥΝ ΤΖΕΟΥΝΓΚ-ΠΙΕΟΝΓΚ
Εξήγησέ μου, πώς η αδερφή μου, Σε-Ρι,
βρέθηκε εκεί;
Τι; Ναι.
Κι εγώ νόμιζα πως ήταν εξωπραγματικό όταν το άκουσα.
Δεν ξέρω γιατί πήγε εκεί.
Κύριε Ο, σου έχω δουλειά.
Μάλιστα.
Θα εξασφαλίσεις πως...
Φυσικά. Θα τη φυγαδεύσουμε με ασφάλεια.
Είναι η ειδικότητά μας.
Θα βάλουμε τα δυνατά μας για να επιστρέψει ασφαλής.
-Εγώ ο ίδιος... -Όχι.
-Τι;
Να εξασφαλίσεις πως θα μείνει εκεί.
Δεν θέλετε να τη φυγαδεύσουμε;
-Όχι. -Όχι, δεν θέλετε.
Να μείνει εκεί για πάντα.
Τι δεν καταλαβαίνεις;
-Διευθυντής Ο, είπαμε; -Μάλιστα.
Θα στείλουμε κάποιον αύριο στο σπίτι σου.
Να ετοιμάσεις την ταυτότητα και τον αριθμό λογαριασμού σου.
Μόλις υπογράψεις τη συμφωνία,
θα παραλάβεις την αμοιβή.
Παρακαλώ;
Άκου προσεκτικά.
Τα πράγματα είναι απλά.
Θέλουμε η Σε-Ρι να παραμείνει
εκεί που είναι.
Για να το πω αλλιώς, δεν πρέπει να επιστρέψει ποτέ.
Φρόντισε να γίνει έτσι. Αν τα καταφέρεις...
θα είσαι για πάντα οικονομικά εξασφαλισμένος.
Εμπόδισε την επιστροφή της στη Νότια Κορέα.
Με όποια μέσα κρίνεις απαραίτητο. Αυτό.
Αν τα καταφέρεις...
είπε πως θα ξεχάσει ότι του έκλεψες λεφτά.
Κερδίζετε και οι δύο.
Οικογένεια να σου πετύχει!
Πώς είναι τόσο άκαρδοι;
Εμάς να μας απασχολεί τι θα κερδίσουμε απ' τη συμφωνία.
Όντως.
Πρέπει να συναντηθούμε μ' εκείνον τον τύπο.
Τον Τσο Τσέολ Γκανγκ, τον πιο ισχυρό κυβερνητικό αξιωματικό.
Πού βρίσκεται τώρα;
ΤΜΗΜΑ ΕΠΙΘΕΩΡΗΣΗΣ ΠΙΟΝΓΙΑΝΓΚ
Εδώ δες!
Ποτέ κανείς δεν τελείωσε το φαγητό του εδώ.
Ξέρεις κάτι; Σε παραδέχομαι.
Υπάρχει μια παροιμία.
"Τα δάκρυα κυλούν κάτω και το κουτάλι ανεβαίνει ψηλά".
Εργαζόμαστε σκληρά για να έχουμε κάτι να φάμε.
Τίποτα δεν θα με κάνει να διακόψω το γεύμα μου.
Δεν νομίζω πως έχεις αντιληφθεί τη σοβαρότητα της κατάστασης.
Βρίσκεσαι σε πολύ δύσκολη θέση.
Μελέτησα τις κλήσεις σου.
Μιλούσες τακτικά με το Μηχανικό,
που φαίνεται να είναι αναμεμειγμένο.
Αλήθεια;
Θα υπήρχε λόγος που τους τηλεφώνησα.
Μετράει αυτό ως απόδειξη;
Απόδειξη;
Κάθαρμα!
Νομίζεις ότι θα σε λυπηθώ, επειδή είσαι δικός μας;
Πέθαναν τέσσερις άνθρωποι.
Οι τρεις από αυτούς ήταν οι τυμβωρύχοι
που τους διέταξες να κλέψουν.
Εσύ δεν κινητοποίησες τα φορτηγά απ' το Μηχανικό
και τους σκότωσες για να μη μιλήσουν;
Χουάνγκ Τάε Γιονγκ, διευθυντή Επιθεώρησης...
Πώς ξέρεις
το όνομά μου;
Έχουμε πιο στενή σχέση απ' ό,τι νομίζεις.
Τι;
Τι θες να πεις; Πρώτη φορά σε βλέπω.
Γιατί δεν συνεχίζουμε χωρίς τους επιθεωρητές καλύτερα;
Άσε τις εξυπνάδες, μη σου σπάσουμε τα κόκαλα.
Απάντησε σ' αυτό που σε ρώτησα!
Καλώς, αν αυτό επιθυμείς.
Διευθυντή Χουάνγκ,
πριν μετατεθείς στο Τμήμα Επιθεώρησης,
παντρεύτηκε η κόρη σου, έτσι δεν είναι;
Δεν πήρε ένα καινούργιο διαμέρισμα
κοντά στον ποταμό Ποτόνγκ ως προίκα;
Ένα διαμέρισμα στον 30ό όροφο, αξίας 100,000 δολαρίων;
Ποιος είσαι;
-Πώς τα ξέρεις όλα αυτά; -Για να μπορέσεις να αγοράσεις
το διαμέρισμα-προίκα της κόρης σου, πούλησα πολλά απ' τα αρχαία μου.
Αν θέλεις λεπτομέρειες, πες μου.
Έχω καταγεγραμμένες ημερομηνίες. Έχω, επίσης,
φωτογραφίες ως αποδείξεις.
Δεν είσαι ο μόνος.
Ο διευθυντής του Τμήματος Ερευνών, ο διευθυντής του Υπουργείου Ασφαλείας
και άλλα υψηλόβαθμα στελέχη.
Ελάχιστοι δεν έχουν πάρει χρήματα από μένα.
Εύκολα δημιουργείται μια οικογένεια.
Όταν μοιράζεσαι πράγματα, γίνεσαι οικογένεια.
Άσε με να ζήσω.
Είμαστε οικογένεια.
Τι τους είπες;
Πώς και σε άφησαν;
Δύσκολα βγαίνει κανείς ζωντανός από εκεί μέσα.
Στη ζωή, τίποτα δεν είναι δωρεάν.
Το δωρεάν το πληρώνεις πιο ακριβά απ' όλα.
Τσέολ Γκανγκ, σε ρώτησα κάτι. Οφείλεις να απαντήσεις.
Γιατί αποφεύγεις την ερώτηση; Είναι αγένεια.
Μου λες πως οφείλω να σε βοηθήσω, επειδή μου έδωσες χρήματα;
Κύριε,
εγώ, ο Τσο Τσέολ Γκανγκ, ήμουν ορφανός και ζητιάνευα στους δρόμους.
Δεν έχω ούτε γονείς ούτε αδέρφια.
Εσύ με βοήθησες να φτάσω εδώ που είμαι.
Είμαστε οικογένεια.
Αλήθεια;
Θα σου είμαι πιστός.
Ό,τι κι αν γίνει,
οι οικογένειες πρέπει να μένουν ενωμένες.
Είπε ότι βράζουμε στο ίδιο καζάνι.
Γιατί, όμως, ακούστηκε τόσο τρομακτικό;
Ποιος είναι; Ο Θεριστής;
Πολλά έγιναν όσο έλειπα, βλέπω.
Ναι, πολλά.
Κι έρχομαι στην ερώτηση...
Μπορείς να κρατήσεις κι άλλον εκτός από μένα;
Άλλον έναν;
Τη γνωρίζεις;
Εσύ;
-Τη γνωρίζεις; -Απάντησέ μου πρώτος.
Ποια είναι;
Σαμ Σουκ.
Ο λοχαγός Ρι είναι εδώ. Γιατί τον αφήνεις και φεύγεις;
Εξαιτίας αυτής της γυναίκας; Της άσπρης αλεπούς;
-Εννοείς το τσόκαρο; -Το παλιοτσόκαρο;
Ναι. Ακριβώς. Εξαιτίας αυτού του βρομοθήλυκου.
Δεν έχω άλλη επιλογή, ξέρετε.
Θα έφαγε τα μούτρα της στην Πιονγιάνγκ.
Τι συνέβη; Σε τράβηξε απ' τα μαλλιά;
Θεέ μου! Κι εδώ μαλλιοτραβιέται ο κόσμος;
Όταν μαλώνεις, τραβάς μαλλιά. Τι άλλο να κάνεις;
-Ναι. -Δεν το κάνετε εσείς;
-Εμπρός. -Τράβα της τα μαλλιά.
-Ακριβώς. -Ναι.
Είναι γεγονός. Βορράς και Νότος, το ίδιο έθνος είμαστε.
Αλλά δεν της τράβηξα τα μαλλιά.
Ούτε εκείνη τράβηξε τα δικά μου.
Απλώς,
δεν θέλω να βασανίζεται άλλο εκείνος.
Θεέ μου! Και πάλι όμως.
Θες να πεις πως θα χωρίσετε,
όπως ο Γκέονου κι η Τζινκέο;
Δεν χρειάζεται να ζούμε μαζί για να αγαπιόμαστε.
Η Τσόι Σαμ Σουκ το έχει τραγουδήσει.
Η αγάπη είναι χαραγμένη στην καρδιά μας.
Η αληθινή αγάπη
χαράσσεται στην καρδιά σου.
Σαμ Σουκ...
μη χαράσσεις την αγάπη στην καρδιά,
αλλά στον εγκέφαλο.
Αν τη χαράξεις εδώ,
δεν αντέχεται. Είναι πολύ επώδυνο.
Με τον καιρό, θα ξεχάσεις.
Ζήσε μια καλύτερη ζωή, για να το δει.
Να κάνεις σχέση με κάποιον πιο επιφανή από αυτόν.
Είναι τόσο θλιβερό.
Να προσέχεις την υγεία σου.
Θα ξανασυναντηθούμε άραγε;
Έλα εδώ.
Όλα για καλό έγιναν.
Είμαι σίγουρη πως θα χωρίζατε στο μέλλον.
Είναι 100 φορές προτιμότερο που χωρίσατε τώρα.
Πήρες τη σωστή απόφαση. Μπράβο.
Περίμενε.
Πώς είσαι τόσο σίγουρη
ότι θα χωρίζαμε στο μέλλον;
Μπορεί να χτίζαμε μια ωραία ζωή μαζί.
Όχι. Αυτό αποκλείεται.
Δεν υπάρχει περίπτωση.
Γιατί;
Πρώτον, δεν ταιριάζουν οι προσωπικότητές σας.
Και δεν είσαι και ο τύπος ακριβώς που συμπαθούν οι μεγαλύτεροι.
Άρα, θα είχες απαίσια σχέση με την πεθερά σου.
Είναι καλύτερα έτσι, παρά ένα διαζύγιο.
Με έχεις παρεξηγήσει.
Χαμογελάω στους ηλικιωμένους
και τους μιλάω πολύ ευγενικά.
Σαμ Σουκ, ξέρεις κάτι;
Χαμογελάς με τα μάτια,
αλλά μου αντιμιλάς.
Όταν το κάνεις αυτό, θέλω να σου σπάσω το κεφάλι.
-Δεν το ανέχονται άλλοι αυτό. -Ας μην το ανεχτείς ούτε κι εσύ, τότε.
Ορίστε, βλέπεις;
Όταν ένας μεγαλύτερος σου υποδείξει κάτι,
οφείλεις να ακούσεις!
Ποτέ δεν παραδέχεσαι το λάθος σου!
Όποτε πάω να σου μιλήσω,
μου ανεβαίνει η πίεση!
Κι εμένα το ίδιο.
Ας λήξει όλο αυτό, γιατί θα ανεβάσουμε πίεση.
Εντάξει! Αντίο!
Να προσέχεις. Φεύγω.
Ωραία. Φεύγω κι εγώ.
Θεέ μου.
-Κάνε πιο κει. -Κουνήσου.
Τα παπούτσια μου!
Ξέρεις ποια είναι αυτή;
Σωστά. Μόνο τη φωνή της ακούς.
Δεν ξέρεις πώς μοιάζει.
Είναι η γυναίκα που μένει στο σπίτι του Ρι Τζέονγκ Χέοκ.
Σήμερα, μου ζήτησαν να την κρατήσουμε εδώ.
Τι;
Τη γνωρίζεις;
Εσύ; Τη γνωρίζεις;
Απάντησέ μου πρώτος.
Ποια είναι;
Μια φίλη μου.
Τι έκανε στη Νότια Κορέα;
Κατάγεται από πλούσια οικογένεια και ζούσε μες στην πολυτέλεια.
Αυτό αρκεί.
Σειρά σου να μου απαντήσεις τώρα.
Πώς την ξέρεις;
Μένει στον στρατιωτικό οικισμό.
Αυτό το ξέρω.
Ξέρεις και ότι φεύγει αυτήν την Πέμπτη;
-Φεύγει; -Άκουσα
πως θα φύγει αεροπορικώς.
Αυτό δεν γίνεται.
Να τη σταματήσεις.
Μου ζήτησαν να φροντίσω να μη φύγει. Μ' έναν σμπάρο, δυο τρυγόνια.
Και θα ξεφορτωθώ δικό μου πρόβλημα και θα βγάλω λεφτά.
Τι σχεδιάζετε;
Χάρη σ' εσένα, έχω όλες τις πληροφορίες που χρειάζομαι.
Ξέρω με ποια πτήση πετάει η εθνική ομάδα.
Και μόνο ένας δρόμος
οδηγεί στο διεθνές αεροδρόμιο.
Προσοχή, παρακαλώ.
Είμαι σίγουρη πως το ξέρετε.
Αυτήν τη φορά, θα επιστρέψω όντως στην πατρίδα μου.
Ούτε που με νοιάζει.
Θα μας κάνεις κανένα δώρο;
Ο Άγιος Βασίλης είμαι;
Ούτε 100 γουόν δεν έχω. Δεν μπορώ να σας κάνω δώρα.
Δεν έχω τίποτα να σας δώσω.
"Άγιος Βασίλης";
Τι είναι αυτό;
Ο Άγιος Βασίλης;
Ένας γέρος που κατεβαίνει απ' την καμινάδα κάθε χρόνο...
Κλέφτης είναι;
Όχι. Δεν τον λες κλέφτη, αφού αφήνει δώρα.
Μάλιστα. Άρα, είναι ενάρετος κλέφτης;
Εντάξει. Μη μιλάτε άλλο για το αν είναι ενάρετος κλέφτης ή όχι.
Τέλος πάντων, αυτήν τη φορά θα γυρίσω στην πατρίδα μου.
Για να αποχαιρετιστούμε ωραία,
έπεσε η ιδέα να πάμε όλοι μαζί για πικ νικ.
Μιλήστε, ποιος έριξε την ιδέα;
Εγώ.
Λοχαγέ Ρι, βάλ' τη στη θέση της.
Όλο λέει ασυναρτησίες
και κάνει όνειρα τρελά, επειδή την αφήνεις.
Έχουμε ρεπό μεθαύριο. Να πάμε τότε.
Θα βγάλω άδειες εξόδου και για τους τέσσερις.
Μεθαύριο, έχω να γυαλίσω το σήμα στο καπέλο,
τα μανικετόκουμπά μου,
να πλύνω και να σιδερώσω.
Έχω πολλές δουλειές.
Δεν έχω χρόνο να πάω για πικ νικ.
Ψηφίζω όχι.
ΡΥΖΙ
Για πικ νικ πηγαίνουμε.
Γιατί φέρατε φτυάρια και τσεκούρια;
Θέλετε όντως να με θάψετε;
Θα μετανιώνω για όλη μου τη ζωή,
που σε στέλνω πίσω ακέραιη,
αντί να σε θάψω εδώ.
Δεν βλέπω τον λοχαγό σας και τον Έουν Ντονγκ.
Ο Έουν Ντονγκ πήγε ήδη ν' ανάψει φωτιά.
Ο λοχαγός Ρι είχε δουλειά.
-Τι δουλειά; -Δεν ξέρω λεπτομέρειες.
Κάνει προετοιμασίες για τον γάμο του;
Δεν είναι όπως το φανταζόμουν αυτό το πικ νικ.
Αλλά καλά είναι κι έτσι.
Είναι ρομαντικά εδώ.
Ένα γουρουνάκι.
Άντε, αν είσαι έτοιμος, σφάξε το γουρούνι.
Τι να σφάξει;
Θέλουμε να σε αποχαιρετήσουμε όπως πρέπει.
Γι' αυτό και θα σφάξουμε το καλό το γουρούνι σήμερα.
Γιατί να το σφάξετε; Δεν χρειάζεται, καλά είναι εδώ.
Όταν σε συναντήσαμε, σε πυροβολήσαμε.
Θέλουμε ευχάριστο αποχαιρετισμό.
Πώς λες ευχάριστη τη σφαγή του γουρουνιού;
Δεν έχουμε ψυγείο ή κατάψυξη για φαγητά εδώ.
Όταν πάμε για πικ νικ, παίρνουμε ένα γουρούνι
και το μαγειρεύουμε επιτόπου.
Όχι, δεν μπορώ να το φάω.
Με κοίταξε στα μάτια τόσες φορές. Αποκλείεται να το φάω.
Όταν ήρθες, μας είπες ότι τρως κρέας
τρεις φορές τη μέρα.
-Τώρα μας το παίζεις αθώα; -Ναι. Αυτό ήταν τότε.
Δεν έχω φάει ποτέ ζώο που να έχω συναντήσει.
Όχι, δεν μπορώ να το φάω.
Όχι.
Ωραία. Και τι θα φάμε τότε;
Εκεί είναι.
Εκεί. Δες.
-Εκεί! -Τώρα!
-Πιάσ' το! -Εκεί!
-Να πάρει. -Πάλι ξέφυγε.
-Έπρεπε να είσαι σε ετοιμότητα. -Θα το κάνω εγώ.
Έλα.
Σταμάτα. Κόφ' το!
-Το πιάσαμε. -Ζήτω! Έχουμε ψάρι!
-Έχουμε ψάρι! -Ζήτω!
-Απίστευτο! -Όντως.
-Εσύ το έπιασες; -Ναι, εγώ.
Ορίστε! Το έπιασα.
-Το έπιασες; -Σαν να έπιασε δύο.
Πέντε πιάσαμε.
Πρόσεχε.
Ορίστε.
Έτοιμο το γεύμα.
-Νόστιμο φαίνεται. -Θα σου δώσω πολύ.
Καλό δεν είναι;
Ναι.
-Καλό είναι; -Πολύ καλό.
Πού έμαθες να πιάνεις καβούρια;
Δεν έχω ξαναφάει τόσο νόστιμα.
Δεν ήξερα πως ξέρεις να πιάνεις καβούρια.
Δες πόσα έπιασα.
Τι γλυκό που είναι!
Αφού σήμερα είναι η τελευταία σου μέρα,
ετοιμάσαμε μια τελετή αποχαιρετισμού.
Αλήθεια;
Καιρός ήταν. Πού είναι;
Τι λες;
Τι;
Νόμιζα πως θα μου δίνατε δώρο. Εγώ σας έδωσα δώρα την πρώτη φορά.
Δεν είναι δώρο.
Ο σύντροφος Πιο έγραψε ένα ποίημα.
Να μου λείπει. Δεν χρειάζεται ν' ακούσω...
Θα το διαβάσεις; Άσ' το.
Απλώς δώσ' το μου.
Θα το δω, αν έχω χρόνο. Ή και όχι.
"Αποχαιρετιστήριο Ποίημα για τη Γυναίκα.
Όταν χτυπάς με το σφυρί, το καρφί μπαίνει βαθιά στον τοίχο.
Όταν φυσά ο άνεμος, ο λωτός πέφτει απ' το κλαδί".
Δεν είναι καλό το ποίημα.
"Αυτή η γυναίκα, όμως, κάνει ό,τι θέλει.
Δεν πέθανε όταν την πυροβολήσαμε.
Όταν την κριτικάρουμε, δεν πτοείται.
-Απίστευτο, τι ταραξίας είναι". -Εντάξει, αρκετά άκουσα.
"Όμως, αφού σε λίγο φεύγεις,
κάνε μου αυτήν τη χάρη.
Να προσέχεις. Μην πάθεις τίποτα.
Ζήσε μια ωραία ζωή.
Μη μας ξεχάσεις.
Αν σε πιάσουν,
μην τυχόν...
και με καταδώσεις".
Θα είσαι ο πρώτος που θα καταδώσω. Να το θυμάσαι.
Δεν θα ξαναϊδωθούμε αφού φύγεις.
Θα μας πεις ένα τραγούδι;
Ξέρετε κάτι;
Αν σας τραγουδήσω,
δεν θα με ξεχάσετε ποτέ.
Πώς θα ζήσετε χωρίς εμένα;
Ανησυχώ για εσάς.
Όταν φυσά κρύος άνεμος
Να ξέρεις πως έχω φύγει
Η αύρα η περαστική
Παίρνει τον πόθο μου για σένα
Όταν πέφτουν τα φύλλα
Να ξέρεις πως έχω φύγει
Τα πεσμένα φύλλα
Κουβαλούν τις αναμνήσεις μας
Όταν φυσά κρύος άνεμος
Θα νιώθεις μοναξιά
Ακόμα και τότε
Μη με σκέφτεσαι πια
Κάποτε
Μια καυτή σου ματιά
Έκανε να φτερουγίσει
Η νέα μου καρδιά
Δεν θα με ξεπροβοδίσεις;
Νόμιζα
πως θα με πήγαινες στο αεροδρόμιο.
Ας αποχωριστούμε εδώ.
Να προσέχεις στην επιστροφή.
Για σένα μπορεί να μην ισχύει...
αλλά εμένα θα μου λείψεις.
Θα σε σκέφτομαι καμιά φορά.
Ψέματα.
Θα σε σκέφτομαι συχνά.
Αλλά δεν μπορούμε καν να μαθαίνουμε νέα ο ένας του άλλου.
Είναι λίγο στενάχωρο.
Μόλις φύγεις από εδώ,
ελπίζω να τα ξεχάσεις όλα για τη χώρα και για μένα.
Να επιστρέψεις στη ζωή που είχες πριν και να είσαι καλά.
Προσποιήσου ότι είδες ένα κακό όνειρο.
Αντί για χειραψία...
μπορώ να έχω μια αγκαλιά;
Δεν θα σε ξαναδώ ποτέ.
Έφυγαν, κύριε.
Τι είναι αυτό;
Έρχονται προς το μέρος μας πολύ γρήγορα.
Γκουάνγκ Μπέομ, κινδυνεύουμε;
Όχι!
Πρέπει να βγούμε αμέσως.
Όχι!
Τραυματίστηκες;
Όχι.
Εσύ;
Τζέονγκ Χέοκ!
Μη! Ξύπνα!
Αύριο θα πας εσύ τη Σε-Ρι με το τζιπ.
Κι εσύ;
Θα σας ακολουθώ στα κρυφά.
Να είμαστε έτοιμοι για παν ενδεχόμενο.
Σχέδιο διπλής προστασίας;
Πάτε στο πικ νικ χωρίς εμένα.
Έχω προετοιμασίες.
Γιατί θέλετε τέτοια ανάρτηση;
Θα συμμετάσχετε σε ανώμαλη κούρσα;
ΟΠΛΟΣΤΑΣΙΟ 5ου ΛΟΧΟΥ ΟΛΟΙ ΕΝΑ ΠΝΕΥΜΑ
-Έναν ακόμα σιγαστήρα. -Μάλιστα, λοχαγέ.
Δώσε μου ένα ημιαυτόματο εννέα χιλιοστών.
-Κι έναν εκτοξευτή χειροβομβίδων. -Ναι.
ΑΡΧΕΙΟ ΠΑΡΑΛΑΒΗΣ ΟΠΛΩΝ ΡΙ ΤΖΕΟΝΓΚ ΧΕΟΚ
Λοχαγέ Ρι,
όλα καλά;
Ελπίζω πως ναι.
Της υποσχέθηκα κάτι.
Ότι, όσο τη βλέπω, θα την προστατεύω...
ό,τι κι αν γίνει.
Τζέονγκ Χέοκ.
Αυτός θα ήταν στην ανταλλαγή πυροβολισμών.
Πήγαινε πρώτα στο αεροδρόμιο, κι εμείς...
Κι αν πεθάνει;
Αφού δεν έχει επιστρέψει,
πρέπει να τραυματίστηκε.
Λες να έγινε κάτι σοβαρό;
Δεν είναι μέλος της Μονάδας 11.
Εισέβαλε κρυφά στη χώρα
-απ' τη Νότια Κορέα. -Θα μπλέξει
κι ο αρραβωνιαστικός σου.
Ούτε που με νοιάζει αν θα μπλέξει ή θα πεθάνει.
Η καρδιά φτερουγίζει,
επειδή δεν γνωρίζει την κατάληξη.
Υποτιτλισμός: Λιάνα Μεσάικου